የዓድዋ ድል ሁሉም ኢትዮጵያዊያን በከፍተኛ ተጋድሎና መስዋትነት ሀገራችንን ያስከበሩበት ነው- ም/ከንቲባ ኢንጂነር ታከለ ኡማ
የዓድዋ ድል ሁሉም ኢትዮጵያዊያን በከፍተኛ ተጋድሎና መስዋትነት ሀገራችንን ያስከበሩበት ለጥቁር ህዝቦች ሁሉ አንፀባራቂ የሆነ ድል መሆኑን የአዲስ አበባ ከተማ ምክትል ከንቲባ ኢንጂነር ታከለ ኡማ ገለጹ፡፡በዛሬው ዕለት 123ኛው የአድዋ ድል በዓል በአዲስ አበባ ከተማ በተለያዩ ስነሥርዓቶች ተከብሯል፡፡በአከባበሩ ወቅትም የከተማው ምክትል ከንቲባ ኢንጅነር ታከለ ኡማ በአፄ ሚኒልክ ሐውልት የአበባ ጉንጉን አስቀምጠዋል፡፡ለዚህ ክቡር አላማ መስዋትነት ለከፈሉ ጀግኖች አባቶቻችን አዲስ አበባ የመታሰቢያ ሃውልት በማቆም ለታላቁ ውለታቸው ዘላለማዊ ክብር የምንሰጠው ነው ብሏል፡፡ምክትል ከንቲባው በተጨማሪም የአብይ ፆም መግባትን ምክንያት በማድረግ ህዝበ ክርስቲያኑ ጎዳና ላይ ኑሯቸውን ያደረጉ ዜጎችን በማሰብና በማንከባከብ ኢንዲያከብሩ ጠይቀዋል፡፡የጥንታዊት ኢትዮጵያ ጀግኖች አርበኞች ማህበር ፕሬዝዳንት ሻምበል ዋኘው አባይ በበኩላቸው የአድዋ ድል እናትና አባት አርበኞች በህብረትና በአንድነት በመጋደላቸው የመጣ መሆኑን ጠቅሰው የወጣቱ ትውልድ በዘር፣ በኃይማኖትና በጎሳ ሳይከፋፈል የጋራ ጠላት የሆነውን ድህነት እንድዋጋ ጠይቀዋል፡፡ዛሬ ከቀኑ 8 ሰአት ጀምሮ አድዋን አስመልክቶ ከግማሽ ሚሊዮን በላይ የመዲናይቱ ነዋሪዎች የሚሳተፉበት የሙዚቃ ኮንሰርት መስቀል አደባባይ ላይ ይካሄዳል ተብሎም ይጠበቃል፡፡